REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/301-14

10. oktobar 2014. godine

B e o g r a d

**Z A P I S N I K**

**17. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 10. OKTOBRA 2014. GODINE**

 Sednica je počela u 9,00 časova.

 Sednici je predsedavao Petar Petrović, predsednik Odbora.

Sednici su prisustvovali članovi Odbora: Biljana Ilić Stošić, Biljana Savović, Mirjana Andrić, Aleksandar Martinović, Živan Đurišić, Vladimir Đukanović, Meho Omerović, Olgica Batić, Neđo Jovanović i Velinka Tošić.

Sednici je prisustvovao Svetislav Vukmirica, zamenik člana Dragana Paunovića.

Sednici nisu prisustvovali članovi Odbora: Balša Božović, Jovan Marković Tanja Tomašević Damnjanović, Laslo Varga i Miletić Mihajlović, niti njihovi zamenici.

Meho Omerović je sednici prisustvovao i kao predstavnik predlagača zakona.

Na predlog predsednika utvrđen je sledeći

D n e v n i r e d :

1. Razmatranje Predloga zakona o dopunama Krivičnog zakonika, koji je podnela grupa od 199 narodnih poslanika (broj 713-3093/14, od 30. septembra 2014. godine), u pojedinostima;
2. R a z n o.

Pre prelaska na rad po utvrđenom dnevnom redu usvojen je, bez primedaba, zapisnik sa 16. sednice Odbora.

**Prva tačka dnevnog reda: Razmatranje Predloga zakona o dopunama** **Krivičnog zakonika, u pojedinostima**

Narodni poslanikMeho Omerović se, kao ovlašćeni predstavnik predlagača zakona, izjasnio da ne prihvata amandmane koje su na član 1. podneli narodni poslanik Marijan Rističević, narodni poslanik Balša Božović, zajedno, narodni poslanici Zoran Živković i Vladimir Pavićević i zajedno, narodni poslanici dr Sulejman Ugljanin, Sabina Dazdarević i Enis Imamović i izneo razloge za neprihvatanje ovih amandmana.

Neđo Jovanović je, radi poboljšanja i preciziranja definicije bića krivičnog dela predložene u članu 1. Predloga zakona, u novom članu 386a, i otklanjanja svake nedoumice u primeni zakona, predložio da Odbor, na osnovu člana 157. stav 6. Poslovnika Narodne skupštine, podnese amandman kojim bi se otklonili navedeni nedostaci predloženog rešenja. U raspravi povodom predloga Neđe Jovanovića učestvovali su Neđo Jovanović, Vladimir Đukanović, Živan Đurišić, Aleksandar Martinović i Petar Petrović. Članovi Odbora nisu prihvatili ovaj predlog.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu odlučio je da podnese sledeći

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o dopunama Krivičnog zakonika.

Odbor je odlučio da predloži Narodnoj skupštini da **odbije** sledeće amandmane:

- amandman na član 1. koji je podneo narodni poslanik Marijan Rističević;

- amandman na član 1. koji je podneo narodni poslanik Balša Božović;

- amandman na član 1. koji su zajedno podneli narodni poslanici Zoran Živković i Vladimir Pavićević;

- amandman na član 1. koji su zajedno podneli narodni poslanici dr Sulejman Ugljanin, Sabina Dazdarević i Enis Imamović.

Predstavnik predlagača zakona na sednici Odbora nije prihvatio navedene amandmane podnete na Predlog ovog zakona.

Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda: R a z n o.**

U okviru ove tačke nije bilo predloga, niti pitanja.

Sednica je završena u 9,45 časova.

Sednica je tonski snimana.

SEKRETAR PREDSEDNIK

Ljiljana Miletić Živković Petar Petrović